text: Sonny & The Sunsets al BAM. Joia i alegria. Crònica del concert del passat 21 de setembre de 2012.
  // Crònica publicada el 23 de setembre de 2012.
  Foto de Sonny & The Sunsets feta per Madam Green..
  Sonny & The Sunsets és tota una garantia de qualitat i un habitual dels nostres escenaris. Nova gira i evidentment comptem amb dates per diferents indrets del país. Divendres 21 de setembre va tenir parada a Barcelona, amb concert a la Plaça Joan Coromines, emmarcat dins de les festes de la Mercè 2012.
  Repertori molt marcat pel country-folk, en la primera part de l'actuació, per tant molt basat en el so extret de la seva darrera obra discogràfica "Longtime Companion" 2012. La vessant més pop i de sonoritat indie va quedar més encapsulada a la segona i darrera part de l'actuació, amb una traca marcada per cançons com l'himne "Too Young to Burn"; el més semblant a hit que té Sonny.
  Bon acompanyament musical amb una banda on trobem Chris Leone de Lipsey Mountain Spring Band i també a en German del grup Bananas i en Jordi Lopez de (Sedaiós, La Estrella de David...); que van saber estar a l'alçada de tot plegat.
  La nota negativa va ser que Sonny compta en diferents afinacions pel seu repertori i tardava massa entre cançons, deixant així masses pauses i fent abaixar una mica el ritme àgil del concert.